Transitoroof: Twee slaan by vulstasie toe | Maroela Media
Die polisie in Witbank in Mpumalanga is op soek na twee mans wat 'n werknemer van 'n geldvervoermaatskappy helder oordag beroof het van 'n geldhouer by 'n vulstasie.
Kol. Mtsholi Bhembe, woordvoerder van die polisie, het gesê dié rooftog het Maandag omstreeks 07:40 in dié dorp plaasgevind.
Volgens Bhembe het die transitovoertuig by die vulstasie stilgehou om die geld van die naweek se sakebedrywighede op te tel.
"Dis toe dat twee mans in 'n silwer Mazda 2 langs die transitovoertuig stilgehou het. Een man het die veiligheidswag wat met die geldhouer op pad was uit die winkel [by die vulstasie] genader en 'n vuurwapen op hom gerig. Hy het die wag se vuurwapen en die geldhouer by hom afgeneem en na die motor teruggekeer, en die twee het van die toneel gevlug," het Bhembe gesê
Die polisie het 'n beroep op enigiemand met inligting oor die voorval gedoen om sers. Ella Mohlala by 079 265 4912 te kontak.
Ek sien gedurig hoe G4S trokkies by kfc en steers stop, en nie vir geld oplaai nie, maar vir kos, dan staan daai trokkie n goeie 45min doodstil, met die wagte wat rustig sit en kuier.
Neelsie wat stel jy voor aarvoeding
Bel vir cele
Nee wat, dit raak nou so maklik soos val uit 'n boom uit….jy los net!
Eienaardig dat daar nie werklik kommer daaroor is nie, net 'n gepraat en gepraat.
G4s verseker nie hulle kliente se geld nie,so as hulle geroof word is dit die klient se probleem en die versekering betaal net tot R50 000 uit.So as jy R100 000 op die trokkie het verloor jy n hele R50 000.